User:Karprofeen/sandbox

Karprofeen (C15H12ClNO2) on mittesteroidne põletikuvastane ravim (MSPVR), mida loomaarstid kasutavad mitmesuguste seisundite puhul toetava ravimina. See sobib igapäevaseks ravimiks valu vastu nagu näiteks erinevad liigesvalud ja operatsiooni järgsed valud. Karprofeen vähendab põletikku COX-1 ja COX-2 pärssides. Selle COX-2 spetsiifilisus on liigiti erinev.

Kõrvalmõjud
Enamikule koertele sobib karprofeen hästi, kuid sarnaselt teistele mittesteroidsetele põletikuvastastele ravimitele võib see mõnedel patsientidel põhjustada seedetrakti, maksa- ja neeruprobleeme.

Pärast kasutusele võttu hakkasid levima jutud ravimiga seotud loomade järsust suremusest. Tänapäevaks on FDA saanud enam kui 6000 kõrvaltoimeteadet tootja Pfizer ravimi kohta. Sellest tulenevalt soovitas FDA antud firmal pakendile lisada, et surm on võimalik kõrvaltoime. Algul Pfizer keeldus, kuid hiljem lisas surma kõrvalmõjude hulka.

Ravimi kõrvaltoimed võivad olla järgmised:


 * söögiisu kaotus


 * oksendamine
 * kõhulahtisus
 * janu suurenemine
 * tihe urineerimine
 * väsimus, unisus
 * koordinatsioonihäired
 * krambid
 * maksafunktsiooni häired: kollatõbi (silmade kollasus)
 * vere värvi eritus uriinis või väljaheites
 * loidsus
 * osaline või täielik halvatus
 * naha punetus
 * muutused käitumises (kehalise aktiivsuse vähenemine või suurenemine, krambid või agressioon)

Üleannustamise tagajärjed on gastriit ja haavandi kujunemine.

Uuringud on näidanud, et karprofeeni soovitavates kogustes kasutamisel tervetel koertel ei ole täheldatud kahjulikku toimet südame-veresoonkonna süsteemile. Karprofeeni perioaktiivne manustamine kassidele ei põhjusta operatsioonijärgseid hingamishäireid ega südame löögisagedust. Karprofeeni ei tohiks tarbida samaaegselt steroididega, sest see võib põhjustada maohaavandeid. Koertel peab enne stereoidide (nt Prednisoloon) tarvitamist Karprofeeni viimasest annustamisest olema möödas 3 ööpäeva. Karprofeeni ei tohi manustada samaaegselt teiste mittesteroidsete põletikuvastaste ravimitega (Aspiriin, Etodolak, Deracoxib, Meloksikaam, Tepoksaliin) või steroididega nagu Deksametasoon, Triamtsinoloon, Kortisoon või Prednisoon.

Koertele, kellel esineb maksa- või neeruhaigus, dehüdratsioon, verejooksu puudulikkus, tuleb Karprofeeni manustada üksnes veterinaari järelvalve all. Samuti pole ravimit pole soovitatav kasutada koertel, kellel esineb veritsushäireid (nagu näiteks Von Willebrandi tõbi), sest nende häiretega koertel ei ole ohutust kindlaks tehtud. Pole kindlaks tehtud, kas Karprofeeni manustamisel tiinetel, tõuaretuses kasvatavatel või emastel imetavatel koertel võib olla kõrvalmõjusid.

Karprofeeni kasutamise ohutuse tagamiseks on läbi viidud mitmeid laboriuuringuid ja kliinilisi uuringuid. Kliinilised uuringud on läbi viidud ligi 300 erinevat tõugu koeral. Koertele manustati Rimadyl-i soovitavas annuses 2 nädalat. Nende uuringute kohaselt oli ravim kliiniliselt hästi talutav ja ravitud koertel ei esinenud kõrvaltoimete esinemissagedust võrreldes kontrollrühmaga.

Karprofeenist põhjustatud kõrvaltoimete esinemist võivad mõjutada mitmed tegurid :


 * Ravimi tüüp
 * Laialdane kasutamine
 * Kasutamise kestus. Kuigi karprofeeni kõrvaltoimed ilmnevad pärast manustamist lühikese aja jooksul, arvatakse, et pikaajaline kasutamine võib tegelikult kaasa tuua suurema kõrvaltoimete riski.
 * Kasutamine vanematel koertel. Eakamad koerad on vastuvõtlikumad kõrvaltoimetele.

Kasutamine inimestel
Karprofeen oli kasutusel inimeste seas peaaegu 10 aastat, alustades 1988.aastal. Seda kasutati samades olukordades  nagu koertel. nimelt liigesevalu ja põletiku puhul. Kõrvaltoimed olid kerged, tavaliselt kaasnes iiveldus või seedetrakti valu ja kõhulahtisus. Karprofen oli saadaval ainult retsepti alusel annustest 150 kuni 600 mg. Annus üle 250 mg oli ainult valu leevendamiseks pärast traumat nagu näiteks operatsioonijärgne põletik.150 mg annused kasutati tavaliselt artriidi valu leevendamiseks, samal ajal kui 200 mg annused kasutati raskekujulise artriidi või raske põletikulise valu  korral. Ravim oli suukaudne. Pfizer eemaldas selle omal soovil turult inimkasutuse jaoks turunduslikel põhjustel.

Kasutamine hobustel
Karprofeeni võib hobustele manustada intravenoosselt. On ilmnenud, et ühekordne annus vähendab prostaglandiini E2 tootmist ja põletikulist eksudaati kuni 15 tundi. Kuigi eikosanoidide tootmisel oli väiksem mõju, võrreldes mittesteroidsete põletikuvastaste ravimitega nagu fenüülbutasoon või fluniksiin. Samuti väheneb prostaglandiini E2 ja põletikulise eksudaat ning leukotrieen B4 on inhibeeritud. Karprofeeni võib manustada ka suukaudselt, kuid intramuskulaarne kasutus võib põhjustada lihaskahjustusi.

Kaubamärgid ja annused veterinaarses kasutuses
Seda turustatakse mitme kaubamärgi all : Acticarp, Austiofen, Bomazeal, Canidryl, Carporal, Carprieve, Carprocow, Carprodolor, Carprodyl, Carprofelican, Carprofen, Carprofène, Carprofeno, Carprofenum, Carprogesic, Carprosol, Carprotab, Carprox, Comforion, Dolagis, Dolocarp, Dolox, Eurofen, Kelaprofen, Librevia, Norocarp, Norodyl, Novocox, Prolet, Reproval, Rimadyl, Rimifin, Rofeniflex, Rovera, Rycarfa, Scanodyl, Tergive, Vetprofen ja Xelcor.

Veterinaarsete annustamisvormide hulka kuuluvad 25 mg, 75 mg ja 100 mg tabletid ja 50 mg/ml süstitava vormi kohta.

Kasutatud materjalid

 * 1) Carprofen
 * 2) International brand names for Carprofen . Drug.com. Page accessed December 3, 2018